

**Referat fra årsmøte i Samfunnsviterne Rogaland, 15.3.2018**

14 valgberettigede medlemmer ved begynnelsen av møtet, 15 etter hvert.

**1. Godkjenning av innkalling og saksliste.**

Innkalling og saksliste enstemmig godkjent.

**2. Valg av ordstyrer og referat.**

Valg av ordstyrer og referent enstemmig godkjent.

• Ordstyrer: Bente Marie Johansen

• Referent: Anne-Britt Motland

**3. Behandle årsberetning.**

Årsberetning ble gjennomgått. Det ble etterlyst medlemsøkning og antall medlemmer. Leder opplyste at dette var en forglemmelse. Medlemsøkning og antall medlemmer legges ved referat i etterkant. Årsberetningen ble deretter enstemmig godkjent.

**4. Orientering om regnskap 2017.**

Regnskap for 2017 ble gjennomgått og enstemmig godkjent.

**5. Handlingsprogram og budsjett 2018.**

Handlingsprogram og oppsatt budsjett ble diskutert.

Følge innspill/kommentarer kom fram under møtet:

* Det ble vist til innspill som ble gitt i forrige årsmøte om å kunne gi direkte innspill til handlingsplan.
* Hvilke aktiviteter som var planlagt i 2018 var ikke spesifisert og at en mer detaljert handlingsplan kunne være med på å øke rekruttering.
* Innspill på tema: Offentlige pensjonsavtaler, utfordre medlemmer til å ha 10-15 minutters innlegg om det de arbeider med, jobbsøkerkurs.

Forslag:

* Styret kan sende ut e-post til medlemmene i god tid før årsmøte for å få innspill til handlingsplanen.

Handlingsprogram og oppsatt budsjett ble deretter enstemmig vedtatt.

**6. Innkomne saker**

Ingen saker ble meldt i forkant av årsmøtet.

**7. Valg av nytt styre**

Ingen av valgkomiteens medlemmer var tilstede under årsmøtet. Leder orienterte derfor om innstillingen og stilte spørsmål om hvorfor valgkomiteen i sin innstilling hadde satt opp at det var varslet et benkeforslag på årsmøtet. Hun oppfordret også det nye styret til å se på utfordringen med en jevnere fordeling om hvem som er på valg hvert år i styret. Dette for å sikre god kontinuitet i styret.

Leder åpnet deretter opp for at andre medlemmer kunne melde sin interesse til styret og som varamedlemmer. Fram over bør en også prøve å rekruttere også fra privat sektor.

Det kom innspill på Hege Vigran til styret og som vararepresentanter Ingrid Mellingen og Per Henning Lerstad.

Følgende ble enstemmig valgt som nytt styre i 2018:

* Leder: Elin Svensen, Rogaland fylkeskommune (2 år)
* Nestleder: Anne-Britt Motland (SUS) (2 år)
* Styremedlem: Solfrid Nordmark, NAV (ikke på valg)
* Styremedlem: Hege Rosså, UIS (2 år)
* Styremedlem: Sveinung Hustoft, Kystverket (2 år)
* Styremedlem: Hege Vigran (2 år)

Varamedlemmer:

* Ingrid Mellingen (2 år)
* Per Henning Lerstad (2 år)

**8. Valg av nytt valgstyre**

* Eva-Maria Gärtner og Knut Olsen ble enstemmig valgt.

**Vedlegg til referat, jamfør sak 3:**

|  |
| --- |
| **Samfunnsviternes medlemmer i Rogaland 31.12.2017** |
|  |  |  |
|  |  |  |

|  |  |  |
| --- | --- | --- |
| **Tariffsektor** | **Antall** |  |
| Totalsum | 624 |  |
| KS | 239 |  |
| Stat | 156 |  |
| Privat | 61 |  |
| Spekter Helse | 29 |  |
| Annet/Ikke oppgitt | 139 |  |
|  |  |  |
|  |  |  |
| **Medlemsstatus** | **Antall** |  |
| Total | 624 |  |
| Medlem ordinært | 477 |  |
| Student | 87 |  |
| Arbeidsledig/permisjon | 33 |  |
| Medlem deltid | 12 |  |
| Pensjonist | 8 |  |
| Annet | 7 |  |
|  |  |  |

|  |  |  |
| --- | --- | --- |
|  |  |  |
| **Tidspunkt** | **Antall** | **Prosent endring** |
| 31.12.2015 | 545 |  |
| 31.12.2016 | 594 | 9,0 |
| 31.12.2017 | 624 | 5,1 |
|  |  |  |